ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 16, 2022-05-17 09:30

מופיד מרעי: בוקר טוב לכולם, אני מתכבד לפתוח את ישיבת ועדת משנה של הוועדה המיוחדת לענייני החברה הערבית, הוועדה לענייני פיתוח היישובים הדרוזים והצ'רקסים.

מופיד מרעי: היום ט"ז באייר התשפ"ב, 17 במאי 2022.

מופיד מרעי: על סדר היום: קידום התכנון המתארי והתוכניות המפורטות ביישובי הדרוזים והצ'רקסים.

מופיד מרעי: הדיון הוא דיון מעקב בנושא התכנון המתארי.

מופיד מרעי: אני אפתח את הדיון ואחרי זה אתייחס לסדר היום.

מופיד מרעי: אני אומר כאן לנציגי משרדי הממשלה, יש הנחיה שהדיונים יתחילו להיות דיונים פיזיים ולא בזום.

מופיד מרעי: לראשי רשויות ואלה שמצטרפים מבחוץ עדיין יש אפשרות להצטרף לדיון בזום, כמובן בתיאום.

מופיד מרעי: חשוב שתדעו את זה.

מופיד מרעי: וועדת המשנה לפיתוח היישובים הדרוזי והצ'רקסים קמה כדי לעקוב אחר החלטות הממשלה.

מופיד מרעי: הוועדה קיימה עד עכשיו כמעט 20 דיונים, תתקנו אותי אם אני טועה, בתחומים שונים.

מופיד מרעי: הנושאים שייכים לפיתוח היישובים הדרוזים והצ'רקסים.

מופיד מרעי: קודמו הרבה נושאים שעלו כאן בוועדה, בעיקר בתחום התכנון והבנייה.

מופיד מרעי: חלק גדול מהשרים מתייחסים ברצינות רבה לנושאים שעולים כאן בוועדה, כמו שר התרבות והספורט, שרת המדע שהגיעה לכאן, שרת הכלכלה, סגן שר הכלכלה.

מופיד מרעי: אתמול נפגשתי עם שרת הפנים, תכף אני אעדכן לגבי מה התקדם בנושא התכנון עם שרת הפנים, תכנון וועדות גאוגרפיות.

מופיד מרעי: יש עוד שרים שלוקחים את הנושאים ומנסים לקדם אותם.

מופיד מרעי: אני מתחיל להרגיש שהדברים כן מתקדמים.

מופיד מרעי: אנחנו נמשיך לקיים את הדיונים שלנו, כל פעם בתחום אחר.

מופיד מרעי: נמשיך לקדם את היישובים ואת פיתוחם, שלשם זה הוועדה הזו קמה.

מופיד מרעי: כמו שאמרתי קודם, נפגשתי אתמול עם שרת הפנים כתוצאה מדיונים שהיו פה, בעיקר בוועדות גאוגרפיות, אימוץ החלטות של הוועדות הגאוגרפיות שקמו, החל מהוועדה הגאוגרפית בצפון וגליל מערבי, מגוון ערים, וכלה בדליית אל כרמל ועוספיא.

מופיד מרעי: אני שמח ששרת הפנים ישבה עם ראש המועצה המקומית דליה וראש המועצה המקומית עוספיא כדי לקדם את הנושא.

מופיד מרעי: אני לא בטוח שהגיעו להסכמות מבחינת ההצעות.

מופיד מרעי: אני ישבתי עם מנהל מחוז צפון בתכנון ובנייה יחד עם ראש המועצה המקומית עוספיא כדי לקדם.

מופיד מרעי: קבענו שתהיה גם פגישת המשך.

מופיד מרעי: הנושא הזה מתחיל להתקדם בתכנון וועדות גאוגרפיות.

מופיד מרעי: זה חשוב מאוד.

מופיד מרעי: לפני שאני עובר להצגה של הדברים, ראשי הרשויות ומשרדי הממשלה, אני חייב לציין כאן שיש שני דיונים.

מופיד מרעי: הדיון הראשון הוא על תכנון מפורט והדיון השני הוא על נושא התכנון של משרד השיכון, כל מה שקורה במשרד השיכון.

מופיד מרעי: את המחסנית הרצינית שלך תשמור לדיון השני ותעקוב אחרינו בדיון הזה.

מופיד מרעי: זה לגבי הדיון, תכף ניכנס לסדר היום.

מופיד מרעי: אני רוצה לציין כאן שבסוף השבוע יצוין יום רצח העם הצ'רקסי בין השנים 1763-1864 במאה ה-17 וה-18 של המאה הקודמת.

מופיד מרעי: ברצח הזה נרצחו כמיליון צ'רקסים בקווקז, זה כמחצית מהעם הצ'רקסי.

מופיד מרעי: בסוף השבוע, ב-21 לחודש מתקיים יום בהובלת ראש המועצה המקומית כפר כמא שהוא גם האמון על הצ'רקסים.

מופיד מרעי: אתמול הם היו בכנסת.

מופיד מרעי: אנחנו מחבקים אותם מכאן.

מופיד מרעי: אני מציין שאת הדיון הבא נקדיש לפיתוח היישובים הצ'רקסים, גם ריחניה וגם כפר כמא.

מופיד מרעי: מנהל הוועדה מכיר את זה אז אנחנו איתם.

מופיד מרעי: אנחנו כאן במדינת ישראל נעשה הכל כדי שלא יהיה רצח עם.

מופיד מרעי: אמרתי את זה לפני שבוע מעל במת הכנסת.

מופיד מרעי: שלא יהיה רצח כל עם, ולא משנה מה הוא ומי הוא, במרחב ההשפעה של ישראל וכל עוד אנחנו יכולים להשפיע ואנחנו יכולים להשפיע.

מופיד מרעי: אנחנו איתכם, חברינו הצ'רקסים במדינת ישראל שהם חלק מהפורום ומהוועדה של הדרוזים והצ'רקסים.

מופיד מרעי: זה לגבי הנושא הזה.

מופיד מרעי: לגבי סדר הדיון, מאחר ואנחנו בדיון שני, נמצאים פה ראשי רשויות שחלקם יעלו בזום.

מופיד מרעי: אנחנו בדיון מעקב, אנחנו רוצים לראות איפה אנחנו עומדים.

מופיד מרעי: אני מבקש לשמוע את משרדי הממשלה וראשי המועצות בהתאם לסדר.

מופיד מרעי: מי שהגיע פיזית לכאן ידבר.

מופיד מרעי: אחרי זה נשמע את ראשי הרשויות בזום ואת משרדי הממשלה לגבי איפה אנחנו עומדים.

מופיד מרעי: הנציגים של התוכנית הכלכלית או הרשות הכלכלית לפיתוח היישובים הדרוזים והצ'רקסים.

מופיד מרעי: יש לנו נציג של האוצר פה?

מופיד מרעי: בדיון השני יהיה, שם נדון על תקציבים לתכנון.

מופיד מרעי: חשוב מאוד שהאוצר יהיה פה.

מופיד מרעי: בכלל, חשוב מאוד שהאוצר יבין שהוועדה הזאת עניינה פיתוח היישובים הדרוזים והצ'רקסים.

מופיד מרעי: חשוב שהאוצר יירתמו לפיתוח היישובים האלה.

מופיד מרעי: אנחנו לא עושים הצגה, אנחנו עובדים.

מופיד מרעי: הם צריכים להיות פה ולא במקומות אחרים.

מופיד מרעי: תודה על ההקשבה בפתיחה היחסית ארוכה, בניגוד למקובל אצלי.

מופיד מרעי: אנחנו רוצים לשמוע.

מופיד מרעי: ראדי, ראש המועצה המקומית בית ג'אן, אלוף משנה במילואים.

מופיד מרעי: בבקשה.

ראדי נגם: בוקר טוב.

ראדי נגם: אני מברך על המעקב התמידי הזה, יישר כוח.

ראדי נגם: השבוע פורסם שמו של גיבור ישראל סגן אלוף מחמוד חיר אל-דין.

ראדי נגם: יש עוד הרבה כמוהו בעדה.

ראדי נגם: אני משתתף בצער המשפחה בנקודה הזאת.

ראדי נגם: יש הרבה אנשים שתרמו רבות למדינה.

ראדי נגם: לעניין תכנון ובנייה, אני אתן תמונות מצב על בית ג'אן.

ראדי נגם: לבית ג'אן יש תוכנית מתאר כוללנית מאושרת.

ראדי נגם: יש 13 מתחמים לקידום, מתוכם חמישה מתחמים במרקם הישן ועוד שבעה מתחמים בהרחבות.

ראדי נגם: אחד המתחמים של חיילים משוחררים אושר ונמצא עכשיו בשיא הפיתוח שלו.

ראדי נגם: נשארו עוד שבעה מתחמים חוץ ממנו.

ראדי נגם: ארבעה מקודמים עם וועדות מקומיות והוועדה המחוזית.

ראדי נגם: אחד המתחמים עבר תנאי סף ואני מחכה לדיון להפקדה.

ראדי נגם: עוד שלושה מתחמים במקביל נמצאים בשיא התכנון.

ראדי נגם: לזה היה לי כסף, אני לא יודע מה יהיה בסוף.

ראדי נגם: הכסף משולם לפי התקדמות ואבני דרך שמקדמות את התכנון.

ראדי נגם: אם רואים יתרות, זה לא יתרות לא מנוצלות אלא יתרות בקנה לניצול בעתיד לפי התקדמות.

ראדי נגם: נשארו לי עוד שלושה מתחמים שלא ניתן לקדם כל עוד אין אשרה תקציבית.

ראדי נגם: אני מחכה לזה שלוש שנים.

ראדי נגם: יש מתכננים שכן זכו במכרזים והקפיאו אותם.

ראדי נגם: אני לא יכול לקדם בגלל שאין אשרה תקציבית.

מופיד מרעי: דרך משרד הפנים?

ראדי נגם: משרד השיכון.

ראדי נגם: חמישה מתחמים - - -

מופיד מרעי: תבדוק אם האוצר יכולים לשלוח את הנציג שלהם לפה.

ראדי נגם: זה שלושה מתחמים שמתכננים ורצים עם התכנון.

ראדי נגם: יש עוד שלושה מתחמים בהם יש מתכננים זוכים.

ראדי נגם: אני לא יכול לחתום איתם על הסכם בגלל שאין אשרה תקציבית, על פי חוק.

ראדי נגם: חמישה מתחמים במרקמים הישנים שצריך - - זה לאחר 1982, שם התחילו לתכנן.

ראדי נגם: התוכנית אושרה ב-1997.

ראדי נגם: יש הרבה שינויים במרקם הישן, לזה אין כסף.

ראדי נגם: יש מתכננים שזכו, אני לא יודע כמה אני אמור לקבל ממשרד השיכון, עד עכשיו לא ידעתי.

ראדי נגם: אני לא יודע כמה אני צריך לקבל.

ראדי נגם: זה דבר ראשון.

ראדי נגם: זאת תמונת המצב על בית ג'אן.

ראדי נגם: אני חושב שהרבה נמצאים במצב שלנו.

ראדי נגם: אם באמת רוצים ויש כוונות טובות, אני אומר לכם ולכולם שאם לא יהיו שינויים דרסטיים, אם זה חקיקה או רפורמות מסוימות בחוק התכנון והבנייה, בעיקר כשמדובר על יישובים מהמגזר או מהחברה הדרוזית והערבית, לא נתקדם.

מופיד מרעי: שינוי רפורמות בחקיקה, אתה יכול לפרט?

ראדי נגם: לדוגמה, צריך להעצים את מחלקות ההנדסה.

ראדי נגם: לא יכול להיות שיישוב כמו בית ג'אן שמכיל 13,000 תושבים, בקושי יש לי מהנדס.

ראדי נגם: איפה הוא ישים את הראש שלו?

ראדי נגם: על זה יש החלטת ממשלה 664 מ-22.12.20.

ראדי נגם: אמרו שם שצריך לחזק את השדרה המקצועית ברשויות המקומיות בשביל להסיר חסמים.

ראדי נגם: שנית, כל יישוב שיש לו תוכנית - - -

מופיד מרעי: מי אמור לחזק את זה?

מופיד מרעי: משרד הפנים?

ראדי נגם: לא יודע, שישברו את הראש.

מופיד מרעי: מה ההחלטה אומרת?

מופיד מרעי: אתה יודע להגיד לנו?

ראדי נגם: לא, זו המלצה.

ראדי נגם: אני הייתי חלק וגם מיכל.

ראדי נגם: כתוב שם שצריך לחזק את השדרה המקצועית.

ראדי נגם: אני מברך את עינב, ממונת מחוז צפון שיושבת לשמאלי והתחילה בתפקיד לפני חודשיים.

ראדי נגם: היא יודעת מהדברים האלה ואני בטוח שהיא תעזור ליישובים לקדם את זה.

ראדי נגם: הנקודה השלישית, כל יישוב - - מיכל ואינה, יש לכן את המילה שלכן איפה שאתן תקבלו במה.

ראדי נגם: כל יישוב שיש לו תוכנית מתאר כוללנית מאושרת, שהתכנון המפורט יבוצע בוועדות המרחביות.

ראדי נגם: לא בגלל משהו, הוועדה המחוזית מאוד עמוסה.

ראדי נגם: לדוגמה, אני מחודש מרץ סיימתי תנאי סף, אני בחודש יוני עוד מעט, קשה לדחוף את התוכנית הזאת לדיון.

מופיד מרעי: מבחינתך התשובה היא עומס בוועדה המחוזית?

ראדי נגם: אני חושב.

ראדי נגם: יתרה מזאת, הרי יש הרבה דברים.

ראדי נגם: חוק או תיקון חוק 101 לחוק התכנון והבנייה היה אמור להסמיך וועדות מרחביות או וועדות אחרות לוועדות העצמאיות על מנת להאציל להן סמכויות.

ראדי נגם: אין וועדה אחת שיש לה סמכויות.

ראדי נגם: כל מי שמתעסק, 26 וועדות שמתעסקות עם ערבים.

ראדי נגם: אני צריך להסמיך?

ראדי נגם: אני צריך לתגבר כוח אדם?

מופיד מרעי: אתה מדבר על האצלת סמכויות של הוועדה המחוזית?

ראדי נגם: כן, החוק מאפשר את זה.

מופיד מרעי: תן לי שנייה ברשותך.

מופיד מרעי: כלומר שהם יהיה עם סמכויות של וועדה מחוזית.

ראדי נגם: כן, חלק, לפי מה שמתיר החוק.

מופיד מרעי: אתה אומר שאין אף וועדה מחוזית במחוז צפון שיש לה סמכויות.

ראדי נגם: לא רק במחוז הצפון.

מופיד מרעי: כרגע מחוז צפון.

מופיד מרעי: אתה אומר שאין דבר כזה.

ראדי נגם: אין.

ראדי נגם: מי שצריך להסמיך אותם זה מנהל התכנון ומשרד הפנים.

מופיד מרעי: ראדי, הנקודה ברורה.

מופיד מרעי: תרשמו בפניכם את הנושא של וועדת המשנה שקמה לטובת היישובים הדרוזים.

מופיד מרעי: אנחנו תכף נדבר על זה.

מופיד מרעי: דיברו על זה בעבר ואנחנו נתייחס לזה.

ראדי נגם: יש לי שאלה לכולם.

ראדי נגם: למה התושב צריך לסבול?

ראדי נגם: מקדמים תכנון, יש דברים בסדר, הפכנו את האכיפה יותר מתכנון, אבל מה רוצים?

ראדי נגם: אחד שכבר מאורס שמונה שנים מחכה והוא ימשיך לחכות.

ראדי נגם: עובדה שאנחנו באמצע השנה, יוני 2022, שקל אחד לא הוזרם לרשויות המקומיות, לא לתכנון ולא לפיתוח.

ראדי נגם: מה שאנחנו חיים עכשיו, כל מיני תקציבים קודמים של 2020 ו-2021.

ראדי נגם: ב-2019 נגמרה תוכנית החומש של העדה הדרוזית.

ראדי נגם: מה מצפים ממני לעשות בתור ראש רשות?

ראדי נגם: לקחתי גמול השתלמות אחד וכבר בזבזתי אותו.

ראדי נגם: לא נותנים לי עוד אחד.

ראדי נגם: צריך להגיד את האמת על השולחן, מספיק, אני כל הזמן אומר את זה.

ראדי נגם: מספיק עם ההצגה, צריך לעשות מעשים.

ראדי נגם: אני לא רוצה להתלהם אבל האמת מאוד כואבת.

ראדי נגם: יש ביוב זורם ברחובות, אין לי מענה לניקוז.

ראדי נגם: יש לי 12 כבישים ודרכים שאנשים עשרים שנה עוברים בהם על כורכר.

ראדי נגם: אין לי תשובות.

ראדי נגם: כמה אני יכול להגיד?

ראדי נגם: כבודו, צריך לעשות מעשה ואסור לחכות עם זה.

ראדי נגם: לדיון השני מאוד חשוב, אני רוצה להשתתף אבל נקבע לי דיון עם מנכ"ל משרד האוצר ואני צריך להיות שם.

ראדי נגם: מה שיוחלט פה.

מופיד מרעי: אולי תצליח להביא משם כסף.

ראדי נגם: אני לא יודע, אני הולך להשמיע את הצעקה שהשמעתי פה ושאני משמיע כל הזמן.

ראדי נגם: יכול להיות לא טוב, אבל חובתי להשמיע את זה.

ראדי נגם: תודה רבה והמשך יום טוב.

מופיד מרעי: תודה רבה.

מופיד מרעי: הדברים ברורים, אמרת אותם גם בשבוע שעבר ואתה אומר אותם כל פעם.

מופיד מרעי: אנחנו פה כדי לראות איך אנחנו פותרים את הבעיות.

מופיד מרעי: הוועדה תעשה הכל.

מופיד מרעי: אנחנו לא מתלהמים, אנחנו שמים את העובדות על השולחן.

מופיד מרעי: זאת האמת שלנו והיא כואבת, עם זה צריך להתקדם.

מופיד מרעי: מי שרוצה להירתם להתקדמות שיתייצב כאן ויתחיל לעבוד.

מופיד מרעי: יאסר, ראש המועצה המקומית כסרא-סמיע, בבקשה.

מופיד מרעי: היית איתנו מהתחלה?

יאסר גדבאן: לא הייתי מההתחלה, הצטרפתי בסוף הדברים של ראדי.

יאסר גדבאן: מה שתרצה, יושב ראש הוועדה.

מופיד מרעי: בוקר טוב לך.

מופיד מרעי: זה דיון מעקב אחר התקדמות התכנון.

מופיד מרעי: אני עדכנתי על כמה דברים שנעשו מול שת הפנים בנושא הוועדות הגאוגרפיות.

מופיד מרעי: המכתב שאתה שלחת בזמנו.

מופיד מרעי: חשוב שתבינו, יש קשר הדוק בין הוועדה הגאוגרפית לתכנון הפנימי.

מופיד מרעי: יישוב שמתכנן מחוץ לגבולות תחום השיפוט שלו, ייקח לו הרבה מאוד שנים לתכנן.

מופיד מרעי: מיכל מכירה את זה וכל מי שעוסק בתכנון מכיר את זה.

מופיד מרעי: גריעת השטח מההמלצות של הוועדה המקומית עלו אתמול גם לשרה.

מופיד מרעי: אנחנו בוחנים את כל ההמלצות שהיו על ידי הוועדה הגאוגרפית, מה כן אפשר לעשות ומה לא.

מופיד מרעי: השרה ישבה עם דליה ועוספיא שם יש לנו בעיה.

מופיד מרעי: יאסר, עיקר הדיון שלנו הוא בתוכניות המפורטות עצמן.

מופיד מרעי: איפה אתה נמצא בתכנון המפורט?

מופיד מרעי: עשינו דיון מקדים לפני כן, זה הדיון השני.

מופיד מרעי: חלק מראשי הרשויות לא היו.

מופיד מרעי: בבקשה תהיה ממוקד וקצר לגבי תוכניות מפורטות כדי שנוכל להתקדם.

יאסר גדבאן: בוקר טוב לכולם.

יאסר גדבאן: אני לא יודע מי משתתף בזום גם מהתכנון וגם מהמנהלת והאוצר.

יאסר גדבאן: אין התקדמות, לא התקדמנו.

יאסר גדבאן: החלטת הממשלה 716 מ-28.11, עד היום לא עבר שקל אחד לרשויות.

יאסר גדבאן: איך נתכנן בלי תקציב?

יאסר גדבאן: הקצו תקציבים ממשרד השיכון, עד היום הכסף לא עבר.

יאסר גדבאן: מישהו יכול להגיד לי מה תוקע את הכסף?

יאסר גדבאן: 5-6 חודשים עד עכשיו הכסף לא הגיע.

יאסר גדבאן: המכרזים מוכנים, אנחנו מוכנים.

יאסר גדבאן: אני לא יכול לצאת למכרז ל-650 דונם אם אין לי הרשאה תקציבית.

מופיד מרעי: אתה צודק.

יאסר גדבאן: אין הרשאה, אין תקציב.

יאסר גדבאן: משרד האוצר לא העביר למשרד הבינוי והשיכון.

יאסר גדבאן: מופיד, מה אני אגיד לך?

יאסר גדבאן: אנחנו דורכים במקום.

יאסר גדבאן: אני מתבייש.

יאסר גדבאן: שלוש וחצי שנים אני ראש רשות והתעסקתי עם תוכנית המתאר ב-25.15.2018.

יאסר גדבאן: התקדמתי קצת, היום יש לי שלושה מתחמים על בסיס 959.

יאסר גדבאן: מ-716 לא ראינו כלום.

יאסר גדבאן: איך נתקדם?

יאסר גדבאן: צווי הריסה, עליהום, תנו לי פתרון.

יאסר גדבאן: אני רוצה לחתן זוגות צעירים, איפה הם יגורו?

יאסר גדבאן: שמישהו יגיד לי.

מופיד מרעי: תודה על הדברים, תישאר איתנו.

מופיד מרעי: אנחנו נשמע גם את ראשי הרשויות ואת חורפיש.

מופיד מרעי: הזעקה הזאת קיימת כל הזמן.

מופיד מרעי: היה דיון אתמול במשרד הכלכלה על קידום ההייטק ועל הרשויות לחדשנות בפריפריה.

מופיד מרעי: שמעתי שם סכומים שהושקעו בפיתוח ההייטק והחדשנות בדרום ובנגב, שלוש מאות מיליון, שש מאות מיליון.

מופיד מרעי: אומר לי יושב ראש וועדת הכלכלה מיכאל ביטון, ראש העיר של ירוחם בעבר, יש בינינו היכרות ואני מאוד מעריך ומעריץ את העשייה שלו בתחום הכלכלה ומה שהוא מנסה לעשות.

מופיד מרעי: הוא שאל אותי, אם היו לך שש מאות מיליון שקלים, מה היית עושה?

מופיד מרעי: רציתי להגיד לו שהייתי מקים אצטדיון, יכולתי לעשות הכל עם שש מאות מיליון שקלים.

מופיד מרעי: בסופו של דבר יש תקציבים.

מופיד מרעי: אני שומע פה ראשי רשויות ואין להם תקציב.

מופיד מרעי: אומרים להם תוכנית כלכלית ליישובים הדרוזים, שלוש מיליארד שקלים.

מופיד מרעי: פעם אחר פעם אנחנו שומעים שראשי הרשויות אומרים שאין להם כסף.

מופיד מרעי: משרד האוצר לא יודע לתת לנו תשובות.

מופיד מרעי: ראש המועצה, תכף נתייחס ונשמע מה קורה ממנהל התכנון.

מופיד מרעי: בואי תציגי את עצמך ותגדירי מה התפקיד שלך.

עינב פרץ: נעים מאוד, אני עינב פרץ, רו"ח וממונה על מחוז צפון של משרד הפנים.

עינב פרץ: זה המחוז הגדול ביותר ולנו יש את רוב הרשויות.

מופיד מרעי: את למעשה באת אחרי שאורי חזר?

עינב פרץ: נכון, אני במקום בועז, אחרי זה אורי ובחודשיים האחרונים אני.

מופיד מרעי: את לא מתעסקת בתכנון כי אורי עדיין אמור לסיים, נכון?

עינב פרץ: עם התכנון אנחנו לא מתעסקים, יש את ההפרדה.

עינב פרץ: בהחלט כל הנושא הזה חשוב לנו כי אנחנו מלווים את הרשויות.

מופיד מרעי: תכף נדבר על זה.

מופיד מרעי: אני רוצה לאחל לך מזל טוב.

מופיד מרעי: זה מחוז חשוב מאוד.

מופיד מרעי: אני בא מהשלטון המקומי, מחורפיש, בתקופה של בועז.

מופיד מרעי: אני ואורי מדברים ועובדים יחד כמעט קבוע.

מופיד מרעי: אני מאחל לך הצלחה בתפקיד.

מופיד מרעי: את רוצה להגיד משהו לפני?

עינב פרץ: חשוב לנו - - -

מופיד מרעי: תציגי את עצמך לפרוטוקול.

עינב פרץ: עינב פרץ, ממונה על מחוז צפון במשרד הפנים.

עינב פרץ: הליווי שלנו הוא ליווי צמוד של הרשויות.

עינב פרץ: אנחנו מודעים לאתגרים ולקשיים ולכן אנחנו כאן גם מבחינת המעקב.

עינב פרץ: חשוב לנו שהכספים יועברו כי בתקציב השוטף אנחנו לא מאשרים לרשויות לבנות על אותם כספים שמיועדים להחלטות הממשלה עד שזה לא בפועל.

עינב פרץ: לכן הכל נמצא כרגע בהכנסות והוצאות מותנות.

עינב פרץ: יש לזה משמעות גם בשוטף, גם בתכנון וגם בפיתוח הכלכלי.

מופיד מרעי: בשיחה שהייתה לי עם שרת הפנים, אני חושב שגם מיכל ואורי מכירים את העמדה שלי.

מופיד מרעי: יכול להיות שזה לא מקובל או לא נוח, זה מה שהיה בעצם.

מופיד מרעי: העבירו את כל תקציבי התכנון למשרד השיכון.

מופיד מרעי: משרד הפנים נשאר עם הוועדות לתכנון ובנייה, אבל הוא לא גורם שמוציא תקציבים ומכרזים לתכנון ובנייה.

מופיד מרעי: תקציב שעובר לוועדה מקומית לתכנון בנייה כמו מעלה נפתלי או מרכז הגליל, והם היו מוציאים מכרזים לתכנון.

מופיד מרעי: היום זה לא קיים.

מופיד מרעי: כשמשרד הפנים יושב פה כשהוא אמון על התכנון מהוועדה המקומית, המרחבית, דרך הוועדה המחוזית, דרך הוועדה הארצית לתכנון ובנייה, הם לא מוציאים מכרזים ואז התכנון נשאר במשרד השיכון.

מופיד מרעי: תכף אנחנו ננסה לעשות את הסנכרון הזה.

מופיד מרעי: אמרתי את זה גם לשרה אתמול, לדעתי זאת טעות.

מופיד מרעי: ככה לא עובדים.

מופיד מרעי: יש גוף שאמור להיות אחראי ואמון על התכנון, והוא גם חוטף את כל הביקורת.

מופיד מרעי: תנו לו את כל הכסף כדי שהוא יתכנן.

מופיד מרעי: זה נושא לשיח אחר.

מופיד מרעי: כרגע במשרד השיכון נמצא כל תקציב התכנון, אלא אם כן נשארו דברים שאתם יכולים להגיד לנו.

מופיד מרעי: אתם צריכים להציג ולעקוב אחרי מה שמשרד השיכון מקדם בתכנון, אחרת זה לא טוב.

עינב פרץ: בהחלט, אנחנו - - -

מופיד מרעי: זה בהחלט נכון, אבל בהחלט לא טוב.

מופיד מרעי: את רוצה להתייחס לזה?

עינב פרץ: האמת שאנחנו פחות מתעסקים בנושא של התכנון, זה נמצא אצל אורי.

עינב פרץ: אנחנו מלווים יותר את הרשויות.

מופיד מרעי: בסדר.

מופיד מרעי: לפני שאני עובר למשרד השיכון, אמין עם היד על הדופק.

מופיד מרעי: אני לא אומר שהם לא עובדים, גם השר שלו תמיד עם היד על הדופק ורוצה לקדם.

מופיד מרעי: זה אחד השרים שמתייחסים לנושאים שעולים כאן בוועדה.

מופיד מרעי: אמין, לא על הדיון השני, איפה אנחנו עומדים עם כל מה שנאמר כאן?

מופיד מרעי: האם יש לך נגיעה בתוכניות שראדי מקדם?

מופיד מרעי: זה אצלך בחצר?

אמין אבו חייה: אני אתייחס.

אמין אבו חייה: בוקר טוב, אני שמח להיות שותף לוועדות החשובות האלה.

אמין אבו חייה: אני אפתח ואגיש שקיימנו ב-09 למאי צוות יישום לאישור תכניות העבודה לשנת 2022.

אמין אבו חייה: לשמחתנו, כל התוכניות אושרו.

אמין אבו חייה: אנחנו מוכנים מבחינת הוצאת הרשאות מלפני שבוע, לכל הרשויות בכל סעיפי החלטת הממשלה 716 ו-717.

אמין אבו חייה: בסעיף התכנון יש לנו בהחלטה 46,000,000 שקלים לתכנון מפורט לביצוע סטטוטורי.

אמין אבו חייה: הצלחנו להביא את כל הכסף.

אמין אבו חייה: כל תקציב התכנון של השנתיים הבאנו בבת אחת השנה הזאת.

מופיד מרעי: כשאתה אומר כל התקציב, על כמה מדובר?

מופיד מרעי: יש וויכוח על הסכום עצמו.

אמין אבו חייה: התקציב מתחלק לכמה חלקים.

אמין אבו חייה: בהחלטה לתכנון סטטוטורי יש 46,000,000 שקלים ב-716, ועוד 11,000,000 שקלים ב-717.

אמין אבו חייה: שני התקציבים האלה - - -

מופיד מרעי: כל פעם נותנים לי מספרים אחרים.

אמין אבו חייה: אני מחלק את זה לחלקים בכוונה, יש ייעוד לכל - - -

מופיד מרעי: בכוונה לבלבל אותנו או בכוונה כדי שנבין?

אמין אבו חייה: לעשות סדר.

אמין אבו חייה: בתכנון הסטטוטורי, בתוכניות המפורטות, ב-716 יש 46,000,000 שקלים.

אמין אבו חייה: תוסיף לזה עוד 4,000,000 שקלים שהולכים למפ"י, זה כבר 50,000,000 שקלים.

אמין אבו חייה: תוסיף לזה 5,000,000 שקלים לתכנון היישוב הדרוזי החדש, זה תקציב שיעבוד אחרת ולא ילך לרשויות.

אמין אבו חייה: הוא יטופל אחרת.

אמין אבו חייה: בהחלטה 717 יש לנו בסך הכל 11,000,000 שקלים לתכנון סטטוטורי ועוד 2,000,000 שקלים הולכים למפ"י.

אמין אבו חייה: אם אני סוכם הכל יחד, למעשה זה תקציב התכנון הקיים.

מופיד מרעי: זה 50,000,000 ועוד 11,000,000.

מופיד מרעי: עזוב את התצ"רים ואת היישוב החדש.

מופיד מרעי: תצ"רים זה חשוב כי זה בסוף חוזר ליישוב, אבל היישוב החדש כרגע לא בחצר של ראשי הרשויות.

מופיד מרעי: אז יש לנו 46,000,000 ועוד 4,000,000, נוסיף את התצ"רים אז זה 50,000,000.

מופיד מרעי: עוד 11,000,000 ו-2,000,000 ועוד 13,000,000.

מופיד מרעי: כלומר 63,000,000 שקלים זה כל התקציב שמיועד מתוכנית 717 ו-716 לתכנון היישובים הדרוזים.

אמין אבו חייה: כן, זה תקציב התכנון שקיים.

מופיד מרעי: יש החלטה שהכסף הזה עובר?

אמין אבו חייה: ההחלטה שהכסף הזה עובר - - -

מופיד מרעי: איך הוא עובר?

מופיד מרעי: איך הוא מתחלק?

אמין אבו חייה: לפני יומיים קיימנו דיון לא קל מול מנכ"ל משרד האוצר יחד עם המנכ"ל שלי, כדי לצעוק את הצעקה שראדי והאחרים צועקים, למה הכסף עוד לא הגיע.

אמין אבו חייה: מבחינתנו, אנחנו מוציאים את הכסף בינואר 2022.

אמין אבו חייה: הוצאנו על זה מסמכים לא מעטים.

אמין אבו חייה: אמרנו שברגע שיש החלטה - - -

מופיד מרעי: ברור, איפה הכסף?

אמין אבו חייה: הכסף כרגע ממתין בפנייה התקציבית לאישור וועדת הכספים כדי שיגיע אלינו.

אמין אבו חייה: ההבטחה שהייתה לנו היא שעד סוף מאי נקבל את התקציב אלינו ואז נשחרר אותו לרשויות.

אמין אבו חייה: אני אופטימי.

אמין אבו חייה: אני מקווה שעד סוף מאי הכסף יגיע.

מופיד מרעי: כלומר ראשי רשויות צודקים בזה שהם אומרים שהם עוד לא ראו כסף לתכנון.

אמין אבו חייה: חד משמעית, הם צודקים.

אמין אבו חייה: אני קשוב ושותף לתחושות שלהם.

אמין אבו חייה: אני אומר את זה באחריות מלאה.

מופיד מרעי: תודה רבה, את השאר אנחנו נשמור לדיון הבא.

מופיד מרעי: אם מישהו חושב שזה בסדר אז הוא מבולבל.

מופיד מרעי: 2021 נגמרה, התקציב של 2021-2022 נגמר.

מופיד מרעי: אנחנו מדברים על תקציב של 2023.

מופיד מרעי: זה אמת או לא?

מופיד מרעי: הממשלה אומרת שב-16 ליוני מניחים על שולחן הממשלה את התקציב לשנת 2023, כשעדיין לא נכנס לנו גרוש אחד.

מופיד מרעי: אם דובר של על 3,000,000,000 שקלים, בפועל, תאורטית, מה שהיה צריך להיות אצל ראשי הרשויות מבחינת תקציבית, 1,500,000,000 שקלים מינימום.

מופיד מרעי: תשאירו מתוך זה חצי מהסכום שוטף וחצי תוספתי.

מופיד מרעי: יכול להיות שאני לא מדייק בחלוקה.

מופיד מרעי: זה מה שהיה צריך להיות כבר בקופות של ראשי הרשויות כדי שיוכלו להתקדם.

מופיד מרעי: בטח הצעקה של ראשי הרשויות.

מופיד מרעי: מה התקדם?

מופיד מרעי: לא התקדמנו בכלום.

מופיד מרעי: תפקידה של הוועדה הוא לקדם את הדברים.

מופיד מרעי: אתם רוצים להתייחס לפני מיכל?

ענת סביר אהרן: אני רק רוצה לומר שמה שאמין הציג מדויק.

ענת סביר אהרן: ב-09 למאי קיימנו וועדת יישום ברשות משרד הבינוי ומנכ"ל משרד הבינוי והשיכון.

ענת סביר אהרן: אושרה שם תוכנית העבודה להחלטת ממשלה 716 ו-717.

ענת סביר אהרן: אגף תקציבים ישבו בישיבה הזאת ואישרו את העברת כל התקציב.

מופיד מרעי: ברור לי.

מופיד מרעי: יש לי שאלה, את היית פה בכל הדיונים ושמעתם אותי מבקש לבחון את התקציב המיועד, ולקחת מה-600,000,000 שקלים תקציב לטובת תכנון.

מופיד מרעי: איפה זה עומד?

מופיד מרעי: הסכום הזה שאתם מדברים עליו לכל היישובים הדרוזים, זה כלום כסף.

מופיד מרעי: תחלקו את זה.

מופיד מרעי: כל יישוב צריך 30,000,000-40,000,000 שקלים רק לתכנן.

מופיד מרעי: בית ג'אן צריך מינימום 30,000,000 שקלים.

מופיד מרעי: על מה אתם מדברים?

מופיד מרעי: אנחנו מדברים על 63,000,000 שקלים לכל היישובים.

מופיד מרעי: אני לא אהיה שקט עד שלא תתנו לי תשובות ותגידו מה קרה בדיונים מול האוצר והאוצר יבוא לפה.

מופיד מרעי: אני אומר לכם, זה רע מאוד שהאוצר לא מתייחס ליישובים הדרוזים והצ'רקסים ולפיתוחם.

מופיד מרעי: כל היום אומרים שיש תוכניות, יש חדשנות ויש ברכות, על מה?

מופיד מרעי: עד עכשיו לא דיברתי בצורה כזאת, אבל זאת האמת והיא כואבת.

מופיד מרעי: ראשי הרשויות צועקים.

מופיד מרעי: זה לא פוליטיקה כאן, זה העתיד של הבנים שלנו שאין להם איפה לגור.

מופיד מרעי: הם לא בכו כאן על נזקים כמו שיאסר אומר של תיקון 116 לחוק התכנון והבנייה.

מופיד מרעי: הפיקוח נושף בעורף של כולם והתכנון רדום כי אין תקציב, אין כסף.

מופיד מרעי: אני מבקש שזה ייכנס לסיכום.

מופיד מרעי: מירב בטט, בבקשה.

מירב בטט: מירב בטט ממשרד הכלכלה והתעשייה.

מירב בטט: אני מנהלת תחום תכנון ומחקר.

מירב בטט: אני אגיד ש - - -

מופיד מרעי: כמה תוכניות מפורטות יש?

מופיד מרעי: יאיר סגן השרה היה פה פעמיים.

מירב בטט: יש לנו תשע תוכניות מפורטות לאזורי תעשייה ביישובים הדרוזים והצ'רקסים.

מירב בטט: יש בכפר כמא תוכנית שאושרה לא מזמן.

מירב בטט: אנחנו מקווים שעם התקציב של 716 נוכל לפתח את אזור התעשייה.

מירב בטט: כמעט בכל היישובים יש מענה ויש תוכנית מפורטת שהיום נמצאת בהליכי תכנון שונים.

מירב בטט: כשהתוכניות - - -

מופיד מרעי: יש מתכננים לכולם?

מופיד מרעי: דן הנדסה החליפה את החברה הקודמת שהחליפה את זאת שלפניה, ובינתיים אין תכנון.

מירב בטט: בכסרא-סמיע התוכנית קיימת, יש שם פיתוח.

מירב בטט: אני חושבת שגם יאסר היה פה קודם ואתמול הוא שוחח גם עם המנהלת של המחלקה שלי והדברים שם נפתרים.

מירב בטט: גם בחורפיש יש צוות שעובד והגענו לא מזמן להסכמות סביב מערך הדרכים שם.

מירב בטט: התכנון והקצב שלו הוא לא מאוד מהר, יש לו קצב משלו, אבל אנחנו עובדים במרץ על כל התוכניות.

מופיד מרעי: בינתיים הכסף לא טוב, גברתי.

מופיד מרעי: אני לא מחפש אשמים, אבל עובדתית אם לדוגמה התחלנו תכנון של אזור תעסוקה ומסחר בחורפיש בשלהי 2017, היום אנחנו עוד מעט ב-2023.

מופיד מרעי: תסלחו לי.

מירב בטט: אתה צודק.

מירב בטט: לא נדבר כרגע על איך זה קורה ומי אשם, אבל יש גם תוכניות שהתחילו ממש לא מזמן בג'וליס ובירכא בהיקפים משמעותיים.

מופיד מרעי: בסדר.

מירב בטט: יש מענה נרחב.

מופיד מרעי: שאלה קשה, מתי משרד הכלכלה מעריך שיסיימו את כל אזורי התעסוקה?

מופיד מרעי: אני לא מדבר על אזורי תעשייה וגני תעשייה אזוריים שיש להם השפעה על היישובים הדרוזים שנמצאים בקרבתם, אלא אזורי תעסוקה ומסחר שאמונים על הפיתוח של התכנון שלהם.

מופיד מרעי: מתי זה אמור להסתיים?

מירב בטט: כמובן שזה משתנה בין יישוב ליישוב.

מירב בטט: במראר יש הרחבה של אזור התעשייה, זה כבר הוגש לוועדה המחוזית ומחכים לדיוני הפקדה.

מירב בטט: סאג'ור קיבלנו - - -

מופיד מרעי: זה מחכים, צריך לתחום את זה בזמנים.

מופיד מרעי: כל עוד אנחנו לא אומרים שעד סוף דצמבר 2022 לדוגמה אנחנו מסיימים את התכנון, מהתאריך הזה עושים גאנט הפוך ושמים אבני דרך איך אנחנו מגיעים ליעד בסוף השנה, אנחנו לא נוכל להתקדם.

מירב בטט: אז אני אגיד שחלק גדול מהתקציבים שיש לנו לפיתוח משוריינים כבר מתקציבים של החלטות ממשלה קודמות.

מירב בטט: חלק גדול מהאזורים שיש בהם תכנון, בעצם משוריין תקציב לפיתוח.

מופיד מרעי: זה בסדר, יש תקציבים, 959 השאירה תקציבים אבל בפועל לא מגיעים ולא מתכננים.

מופיד מרעי: אחד הדברים הטובים שהצלחנו לעשות זה להעביר תקציב מתוכנית לתוכנית.

מופיד מרעי: אני מקווה שזה יעבור.

מופיד מרעי: התקציב הזה נשאר והתכנון צולע.

מופיד מרעי: אתם צריכים לקבוע - - חברים, אם אנחנו רוצים לצאת מזה, הבעייתיות בתכנון זה לקבוע לעצמנו לוחות זמנים ולהתכנס אליהם.

מופיד מרעי: לדוגמה, לסיים את התכנון בבית ג'אן עד סוף השנה.

מופיד מרעי: אני מתגבר עכשיו את בית ג'אן כספית ותכנונית, בונה לו מחלקת הנדסה, הולך לוועדה המחוזית לתכנון ובנייה ואומר שוועדת המשנה שקמה משימתה עד סוף 2022 היא לסיים את התכנון.

מופיד מרעי: כל עוד אנחנו לא קובעים לעצמנו יעדים ברי השגה וישימים אנחנו לא נתקדם.

מופיד מרעי: כסף יש במדינה, אבל לא יודעים איך להביא אותו לשטח.

מירב בטט: אנחנו עובדים בשיתוף מלא עם לשכת התכנון המחוזית צפון.

מירב בטט: כאמור, אנחנו לא מאשרים את התוכניות, הוועדה המחוזית מאשרת את התוכניות.

מירב בטט: אנחנו עובדים איתם בשיתוף פעולה מלא כדי שהדברים יקודמו בצורה הכי מהירה.

מופיד מרעי: טוב, תודה רבה.

ראדי נגם: יש היתכנות להקים אזור תעסוקה מקומי?

ראדי נגם: יאיר היה וביקשתי להעביר חלק מהתקציב.

ראדי נגם: הוא ביקש לבדוק היתכנות ולהתחיל להריץ את זה.

ראדי נגם: תבדקי לי את זה בבקשה.

מירב בטט: אני אבדוק.

ראדי נגם: איתרתי קרקע.

מירב בטט: אם איתרת קרקע תעביר אליי.

מופיד מרעי: מיכל, בבקשה.

מיכל מריל: בוקר טוב לכולם.

מיכל מריל: כולי תקווה שמשרד הבינוי והשיכון יקבלו את כל תקציבי התכנון.

מיכל מריל: זה באמת חשוב, קריטי ומשנה מציאות.

מיכל מריל: אני אתייחס לשני דברים.

מופיד מרעי: את חושבת שהסכום הזה מספיק?

מופיד מרעי: את אשת מקצוע, מה שנקרא.

אמין אבו חייה: אני אומר שלא מספיק, צריך הרבה יותר.

מופיד מרעי: נשמור את זה לדיון הבא.

מיכל מריל: אני אתייחס לשני דברים.

מיכל מריל: הנושא הראשון הוא התוכניות הכוללניות שנמצאות כרגע בקידום.

מיכל מריל: אני אעבור על הרשויות שכרגע נמצאות בקידום.

מיכל מריל: אלה שאני לא מציינת הן אלה שכבר אושרו.

מיכל מריל: כיסרא נמצאת לקראת דיון לאישור - - -

מופיד מרעי: כוללנית?

מיכל מריל: כוללנית.

מיכל מריל: מחר יש דיון אחרון בהתנגדויות.

מיכל מריל: אני מקווה שתתקבל החלטה ויהיה אפשר לצאת לדרך.

מיכל מריל: כבר יצאנו לדרך עם המתחמים המפורטים, לא חיכינו לאישור התוכנית.

מיכל מריל: אני אתייחס לזה עוד מעט.

מיכל מריל: סמיע נמצאת בשלבי תכנון, אני מקווה אחרונים.

מיכל מריל: אני מקווה שתתכנס וועדת היגוי אחרונה בקרוב.

מיכל מריל: יש עוד כמה דברים שמצריכים בדיקה.

מיכל מריל: לשכת התכנון שלנו רתומה לנושא הזה.

מיכל מריל: בכפר יאסיף התוכנית הכוללנית אושרה בפברואר 2022.

מיכל מריל: מג'דל שמס נמצאת לקראת הפקדה בפועל, היא בשלב של מילוי תנאי הפקדה.

מופיד מרעי: הנתונים האלה מופיעים אצלנו בוועדה?

מיכל מריל: אם הם לא מופיעים הם יופיעו, תקבל את זה בצורה מסודרת.

מיכל מריל: מסעדה נמצאת לקראת הגשה למוסדות התכנון.

מיכל מריל: עין קיניא הוגשה לוועדה המחוזית, בינתיים נקבע דיון גם בוועדה המקומית.

מיכל מריל: פקיעין הוחלט לאשר בתנאים לאחרונה.

מיכל מריל: ריחניה התוכנית הופקדה.

מופיד מרעי: מה התנאים שם?

מיכל מריל: מופיד, אני לא זוכרת את רשימות התנאים של כל תוכנית.

מופיד מרעי: יש תנאים שאי אפשר לעמוד בהם.

מיכל מריל: אם היה תנאי שאי אפשר לעמוד הייתי יודעת.

מיכל מריל: בג'וליס התוכנית נמצאת בשלב הפקדה, היא הופקדה כבר באפריל.

מיכל מריל: אלה התוכניות.

מיכל מריל: לשמחתי, אני רואה שיש התקדמות בתוכניות המתאר.

מופיד מרעי: הכוללניות.

מיכל מריל: כן, הכוללניות.

מיכל מריל: לגבי התוכניות המפורטות, תקציבי תכנון הועברו למשרד השיכון.

מיכל מריל: אני אתייחס לקידום של התוכניות המפורטות שהיום אנחנו עובדים עליהן במרץ עוד מהחלטה 959.

מיכל מריל: יש לנו שש תוכניות מאושרות, 15 תוכניות שנמצאות בשלבים סטטוטוריים מתקדמים, חלקם כבר לקראת אישור דיון בהתנגדויות.

מיכל מריל: חלקם בפרסום 106 אחרי שנידונו בהתנגדויות.

מיכל מריל: אם יש שינוי מהותי צריך להודיע לבעלי העניין ואז דנים שוב.

מיכל מריל: יש לנו 11 תוכניות לקראת הגשה למוסדות התכנון, חלקן בשלבי תכנון אחרונים וחלקן בעבודה על מסמכים.

מיכל מריל: יש לנו שלושה מסמכי מדיניות שאושרו ואומצו בוועדה המחוזית.

מיכל מריל: יש לנו שניים במראר ואחד ביאנוח-ג'ת.

מיכל מריל: זה הסטטוס - - -

מופיד מרעי: איפה מראר?

מיכל מריל: למראר עשינו שני מסמכי מדיניות בתקציב הזה, אחד לטובת מערכת הדרכים היישובית.

מיכל מריל: יש לנו שם שלושה מתחמים.

מיכל מריל: כשהתחלנו בתכנון הבנו שבתחום היישוב מקודמות הרבה מאוד תוכניות, וחלקן תוכניות שפרצו את הקו הכחול.

מיכל מריל: לכן אמרנו שאי אפשר ככה אלא חייבים להסתכל על היישוב בראייה כוללת לגבי מערכת התחבורה וגם לגבי פרוגרמה לשטחי ציבור.

מיכל מריל: הקצנו לזה תקציב ועשינו מסמך מדיניות גם לטובת שטחי ציבור.

מיכל מריל: על בסיס המסמך הזה הוועדה המחוזית עובדת ונשענת עליו, וגם אנחנו נשענים עליו מבחינת ההקצאות הציבוריות הכלל-יישוביות.

מיכל מריל: זה מסמך מאוד חשוב.

מופיד מרעי: אז מסמך מדיניות כזה יש לשני יישובים, אחד זה מראר.

מיכל מריל: אני חושבת שלא הבהרתי את עצמי נכון.

מיכל מריל: אני מדברת על מסמכי מדיניות שהם נושאיים, לא מסמך מדיניות כמו שנעשה בסאג'ור שמחליף כוללני.

מופיד מרעי: ברור לי.

מיכל מריל: אחד הוא מסמך מדיניות בנושא פרוגרמה לשטחי ציבור אשר אומץ על ידי הוועדה המחוזית.

מיכל מריל: מסמך המדיניות השני הוא בנושא מערכת התנועה והדרכים אשר אומץ על ידי הוועדה המחוזית.

מיכל מריל: יש מסמך מדיניות נוסף בנושא פרוגרמה לשטחי ציבור ביאנוח-ג'ת, שגם אומץ על ידי הוועדה המחוזית.

מופיד מרעי: איפה התכנון הפנים-יישובי שכמעט כל היישובים עסקו בו?

מיכל מריל: אני עכשיו - - -

מופיד מרעי: אתם גם על זה?

מופיד מרעי: לדוגמה, מה שהיה בזמנו עם מי שתכנן את גרעיני היישובים כדי לאשר אותם כמו שהם.

מיכל מריל: לא.

מופיד מרעי: אתם לא שם?

מיכל מריל: לא, אנחנו מתכננים את השכונות החדשות שחופפות לשטחים שהוקצו בתוכניות המתאר הכוללניות.

מופיד מרעי: בסדר.

מיכל מריל: אני אתייחס לנושא וועדת המשנה שהוקמה בשני המחוזות.

מיכל מריל: הוקמה וועדת משנה בשני המחוזות לענייני תכנון ובנייה ביישובים הדרוזים.

מיכל מריל: במחוז חיפה עדיין לא נדונו תוכניות ובמחוז צפון נדונו שלוש תוכניות.

מיכל מריל: אני עדכנתי אותך בזמן אמת בעניין הזה.

מיכל מריל: חברים שם גם ראשי הרשויות.

מיכל מריל: צריך להגיד שאנחנו מקדמים את התוכניות המפורטות - - -

מופיד מרעי: אני מבין שראדי חבר בוועדת המשנה במחוז צפון.

ראדי נגם: לא, אני חבר בכמה וועדות.

מופיד מרעי: בוועדת המשנה לפיתוח היישובים הדרוזים והצ'רקסים.

ראדי נגם: כן, אני חבר בה.

מופיד מרעי: היית בדיון?

ראדי נגם: הייתי בדיון שהתבצע על חורפיש.

מיכל מריל: נכון, נדונו שלוש תוכניות בחורפיש.

מיכל מריל: אני רוצה לומר שאנחנו שמים דגש בתוכניות האלה על נושא תצ"ר.

מיכל מריל: אני פונה לוועדה ולמשרד הבינוי והשיכון על מנת שהתוכניות המקודמות האלה יכללו גם תצ"ר ורישום, זה מאוד חשוב ומשנה את המציאות.

מיכל מריל: אנחנו עושים הרבה עבודה בנושא רישום עם צוותים בין-משרדיים ומנסים לקדם את כל הנושא הזה.

מיכל מריל: את כיסרא לקחנו כפיילוט, אנחנו מנסים להביא את לשכת רישום מקרקעין אל היישוב עצמו עם כמה ימים אינטנסיביים.

מיכל מריל: יש איזשהו מתווה עבודה.

מיכל מריל: כרגע היישוב בודק את ההיתכנות של הדבר הזה מבחינת החלקות וסכסוכי הקרקעות שיש שם.

מיכל מריל: אנחנו מקדמים את זה כולל תצ"רים, כולל תכניות לצרכי רישום.

מיכל מריל: זה מאוד חשוב כי זאת הדרך בסופו של דבר לרשום את התוכניות האלה.

מופיד מרעי: אתם יכולים להגיד לנו כמה יעלה לנו?

מיכל מריל: אני לא יכולה להגיד לך.

מיכל מריל: אני חושבת שקודם כל צריך את המרכז למיפוי ישראל, יש להם יותר הבנה וידע בעניין של אומדנים.

מיכל מריל: זה תלוי כמה גושים וחלקות יש בכל תוכנית.

מופיד מרעי: האומדנים משתנים?

מיכל מריל: כן.

מיכל מריל: יש להם סדרי גודל.

מיכל מריל: אנחנו כבר מתקצבים תצ"רים.

מופיד מרעי: אמרתם פה 4,000,000 ועוד 2,000,000 שהולכים לתצ"רים, השאלה אם זה מספיק.

מיכל מריל: אני לא מדברת על 716, אני מדברת על התוכניות שאנחנו מקדמים.

מופיד מרעי: הקודמות.

מיכל מריל: אלה שאנחנו עכשיו מקדמים נמצאות בהליכים סטטוטוריים.

מיכל מריל: אנחנו מקדמים אותם גם כולל תצ"ר.

מיכל מריל: זה מאוד חשוב.

מופיד מרעי: אנשים לא בקיאים.

מופיד מרעי: בלי תצ"ר, תוכנית מפורטת אם היא לא מקודמת, אין בכוחה להוציא היתר.

מופיד מרעי: מונח יפה אמרת עכשיו, טאבו עד הבית?

מיכל מריל: טאבו עד הבית זה מונח שהמצאנו בצוות בין משרדי.

מופיד מרעי: זה מונח מעולה.

מיכל מריל: יש כמה פיילוטים גם בחברה הערבית.

מיכל מריל: בחברה הדרוזית, מכיוון שאנחנו עכשיו מקדמים את התוכנית, יותר קל לנו.

מיכל מריל: לקחנו את כיסרא ואני מקווה שזה יצליח כי זה עדיין בבדיקה.

מופיד מרעי: יאסר עדיין איתנו בזום?

מיכל מריל: יש לנו כבר שנתיים שהרשות המקומית סיימה רישום.

מופיד מרעי: איפה, בכסרא-סמיע?

מיכל מריל: לא, אחד בפקיעין והשני בכפר כמא.

מופיד מרעי: כפר כמא מתקדם.

מיכל מריל: יש לי שם תוכנית אחד שאני לא מקבלת תשובה מהיישוב.

מיכל מריל: הם לא מתקדמים.

מיכל מריל: יש שתי תוכניות אחרות מאושרות שהתקדמו.

מיכל מריל: יש תוכנית אחת שמשום מה נתקעה שם, אני לא יודעת למה.

מיכל מריל: צריך לפנות לראש הרשות ולראות מה הסיפור שם.

מופיד מרעי: בסדר, נבדוק את הנושא.

מיכל מריל: אני חושבת שזהו.

מיכל מריל: אם יש שאלות, אני אשמח להשיב.

מופיד מרעי: תכף נפנה לראשי הרשויות שירצו לשאול שאלות.

מופיד מרעי: לי יש שני נושאים שאני מבקש גם לרשום בסיכום.

מופיד מרעי: הנושא הראשון הוא התכנון בתוך גרעיני הכפר.

מופיד מרעי: הרבה מאוד בתים בתוך גרעיני הכפר לא נמצאים בתוכנית מפורטת חדשה ומתוקצבת.

מופיד מרעי: גם שם יש בנייה שעונה על הדרישות ועולה בקנה אחד עם התכנון העתידי בתוך גרעין הכפר.

מופיד מרעי: התוכנית יכולה להיות מתאימה לקבלת חיבור חשמל זמני עד שיאושר גרעין הכפר.

מופיד מרעי: גרעיני הכפר באיזשהו מקום לא מקבלים טיפול והתייחסות.

מופיד מרעי: קשה מאוד לקדם את התוכניות האלה, זה לוקח שנים.

מופיד מרעי: פארס היועץ שלי מכיר את זה, הוא גם חבר במועצה בחורפיש.

מופיד מרעי: גם ראדי מכיר את זה.

מופיד מרעי: תגידו לי בבקשה, גורמי התכנון, איך אנחנו מסיימים את התכנון של הגרעינים בתוך היישובים, של מרכזי היישובים, שהבתים הנבנים על פי התכנון העתידי יוכלו לקבל היתרי חשמל.

מופיד מרעי: זה דבר מאוד קשה ואני מבקש שתתייחסו אליו.

מופיד מרעי: העליתי את זה אתמול גם במשרד הפנים.

מופיד מרעי: יש פה נציג של משרד הפנים?

מופיד מרעי: אין תמ"א לבתי קברות ביישובים הדרוזים.

מופיד מרעי: מצמידים כל מיני הצמדות ושלוחות.

מופיד מרעי: איך אני תמיד אומר?

מופיד מרעי: כשהייתי מגיע לכנסת בתור ראש הרשות ויושב ראש הפורום.

מופיד מרעי: עוד מימי בית המקדש, את המתים קוברים מחוץ לחומות.

מופיד מרעי: מישהו בקיא בנהלים?

מופיד מרעי: חוץ מאשר ביישובים הדרוזים והצ'רקסים, שם את המתים מביאים מחוץ לחומות וקוברים אותם בתוך החומות.

מופיד מרעי: למה?

מופיד מרעי: כי אין לנו בתי קברות מודרניים בעוד לכל היישובים מסביב יש.

מופיד מרעי: יש כמה בתי קברות שאפשר לתכנן לפי תוכנית של תמ"א בתי קברות, והוא יהיה רחוק מהיישוב.

מופיד מרעי: אפשר לקחת 2-3 יישובים דרוזים צמודים, ללכת ולבנות בית קברות קרוב, אבל לא בתוך היישוב או צמוד דופן ליישוב.

מופיד מרעי: תרחיקו את בתי הקברות.

מופיד מרעי: אני מבקש מגורמי התכנון להכין תמ"א בתי קברות ליישובים הדרוזים.

מופיד מרעי: אני מבקש שזה יופיע בסיכום.

מופיד מרעי: אם מישהו יכול להתייחס לזה, אני אשמח.

מיכל מריל: אני יכולה להגיד שברמה אנחנו מתכננים עכשיו את המתחם הדרומי שיכלול כ-1400 יחידות דיור.

מיכל מריל: הוא כולל הקצאה לבית עלמין שיוכל לשרת את שלושת העדות.

מיכל מריל: זו הקצאה נפרדת ורחוקה עם דרך גישה.

מיכל מריל: זה חלק מהתוכנית שלנו.

מיכל מריל: יש מדיניות בנושא בתי העלמין, יש גם תוכנית מתאר ארצית לבתי עלמין.

מופיד מרעי: והיא לא נותנת מענה ליישובים הדרוזים.

מיכל מריל: צריך להבין מה הצרכים של היישובים, איפה יש קשיים ובעיות ולראות איך תוכנית המתאר יכולה לתת פתרונות.

מופיד מרעי: מיכל, להערכתי - - -

מיכל מריל: זו פעם ראשונה שאתה מעלה את הנושא הזה, אז תעבירו אלינו פנייה ותגידו לנו מה הצרכים שיש לכל היישובים.

מיכל מריל: היישובים צריכים להגיד איפה הצרכים.

אמין אבו חייה: אני יכול להגיד שמשרד השיכון מתעסק עם החיים ולא עם המתים.

אמין אבו חייה: אנחנו בונים כדי לספק פתרונות למצוקת הדיור, אנחנו לא נוגעים בבתי קברות בכלל.

אמין אבו חייה: זה לא לפתחנו.

ענת סביר אהרן: זה לא מדויק.

ענת סביר אהרן: באבו סנאן למשל בתוכנית משרד השיכון כן מקצה מקום לבית עלמין.

מופיד מרעי: בתכנון הכוללני בגלל שהמוות זה צורך, אין מה לעשות.

מופיד מרעי: מה קורה לרשויות?

מופיד מרעי: לוקחים חלקה צמודת דופן ועושים ממנה בית קברות.

מופיד מרעי: אחרי יומיים-שלושה מי שנמצא קרוב, הוא גר ליד בית קברות.

מופיד מרעי: יש בעיה תברואתית בשיטת הקבורה.

מופיד מרעי: אי אפשר לקבור בחדרי קבורה מתים בתוך היישוב כאשר מסביב יש מוסדות ובתים צמודים.

מופיד מרעי: מספיק עם זה, אני מבקש להכין תוכנית מתאר לבתי עלמין ביישובים הדרוזים.

מופיד מרעי: אני מבקש לקיים דיון מיוחד על זה.

אמין אבו חייה: ברשותך, אני רוצה להגיד משהו בנקודה הזו.

אמין אבו חייה: אני הייתי במקרה שותף בדיון בין משרדי בו דיברו על בתי קברות בכלל.

אמין אבו חייה: לא פעם אחת קורה שלפעמים היישוב מתפתח ואז הוא בולע את בית הקברות.

אמין אבו חייה: זה קרה גם בתל אביב.

אמין אבו חייה: בית הקברות טרומפלדור נבלע על ידי העיר תל אביב כמו בהרבה מאוד יישובים.

אמין אבו חייה: לכן זה נכון לתכנן בתי עלמין בשלהי היישובים ולא לכיוון ההתפתחות הראלית של היישוב.

מופיד מרעי: יש כללים.

מופיד מרעי: תמ"א בתי עלמין לוקחת בחשבון את הכל, גם את הנגישות, שיהיה מקום שאפשר להגיע אליו.

מופיד מרעי: קח לדוגמה את בית הקברות של נהריה, שלומי ומעלות.

מיכל מריל: אנחנו מדברים על בתי עלמין שהם יותר אזוריים, לא לכל יישוב בנפרד.

מיכל מריל: גם במגזר הלא יהודי.

מופיד מרעי: במגזר הלא יהודי כל בתי הקברות בפנים, השיטה לא טובה.

מופיד מרעי: צריך לחשוב על זה ולקיים דיון מיוחד בנושא הזה, דיון תכנוני.

מופיד מרעי: אם תרצו לעשות את זה פה, נעשה את זה פה.

מופיד מרעי: איך אנחנו מקדמים תמ"א, תוכנית מתאר, בתי עלמין ליישובים הדרוזים על פי הכללים של תכנון בתי עלמין.

מופיד מרעי: יאסר, רצית להתייחס?

מופיד מרעי: תתייחס למה שהוצע כאן.

מיכל מריל: שכחתי להזכיר את תוכנית המתאר הכוללנית של דלית אל כרמל שהוחלט לאשר אותה.

מיכל מריל: זה לא נכנס ברשימה.

מיכל מריל: עוספיא עדיין עוד לא.

מופיד מרעי: אושרה בתנאים?

מיכל מריל: אושרה בתנאים.

מופיד מרעי: עוספיא עדיין לא אושרה בתנאים?

מופיד מרעי: עוד לא.

מופיד מרעי: אני מקווה שנתקדם.

מופיד מרעי: יש לנו דיון מקצועי עם מחוז חיפה, תשתמשו בידע שלי כמגשר שם.

מופיד מרעי: אני רוצה לקדם את הנושא.

מופיד מרעי: ראש המועצה המקומית כיסרא, יאסר?

מופיד מרעי: מתי נפסיק עם הזום ונחזור לעשות את הדיונים פה?

מופיד מרעי: יאסר, התייחסות שלך לדברים של מיכל על הפטנט תב"ע עד לבית.

מופיד מרעי: אנחנו רוצים לתת להם את הכתובות של כל הדרוזים כדי שיביאו להם בדואר.

יאסר גדבאן: לפני שאתה בא לבית, הממונה על המחוז עדיין יושבת ושומעת?

מופיד מרעי: הממונה על מחוז הפנים, לא התכנון.

יאסר גדבאן: מעניין אותי שתגיד כמה מילים על תקציב הפיתוח 2021 ו-2022.

יאסר גדבאן: איפה תקציב הפיתוח למגזר הדרוזי?

יאסר גדבאן: החלטה 716 ו-717, 65,000,000 לחיזוק והעצמת הרשויות, אני לא יודע איפה זה.

יאסר גדבאן: מופיד, אני מציע שכל עוד התקציב לא עובר, חבל שאנחנו נמשיך לטחון מים.

יאסר גדבאן: 65,000,000 להעצמת הרשויות וכלום.

יאסר גדבאן: 54,000,000 לפיתוח תקציב הרשויות הדרוזיות.

יאסר גדבאן: מה יהיה מחר, מופיד?

יאסר גדבאן: אנחנו לקראת בחירות ברשויות המקומיות, מחר משרד הפנים יגיד לי שאני לא יכול לעשות ולקדם.

יאסר גדבאן: חבר'ה, שמישהו יתעורר.

יאסר גדבאן: מה זה יכול להיות?

יאסר גדבאן: מיכל, ראדי נגם נציג הפורום בוועדה המחוזית, הקמנו וועדת משנה.

יאסר גדבאן: 2,000,000 שקלים.

יאסר גדבאן: את יכולה להגיד לי למה ראדי לא שותף לוועדת ההיגוי?

יאסר גדבאן: למה הוא לא מקדם את המתחמים בכיסרא ובסמיע?

יאסר גדבאן: למה ראדי לא מקדם אם הוא שייך לוועדת התכנון המגזרית?

יאסר גדבאן: מה עשינו?

יאסר גדבאן: הבאנו 2,000,000 שקלים לוועדה, שמו אותם בוועדה המחוזית וראדי בכל מקרה חבר שם, נתנו לו.

יאסר גדבאן: אם ראדי הוא חלק, למה הוא לא נמצא בוועדת ההיגוי לעדה הדרוזית?

יאסר גדבאן: למה הוא לא דואג לקדם לנו?

יאסר גדבאן: להביא לי סתם אנשים שיתקעו לי מקלות בגלגלים?

יאסר גדבאן: מופיד, במקום להתקדם אני נתקע.

יאסר גדבאן: כל העולם מתנגד, ירוקים, משרדי ממשלה, אז אם הוועדה המגזרית הזו לא מקדמת בסמכות הוועדה המחוזית, למה צריך אותה?

מופיד מרעי: אתה צודק לגבי התפקיד של וועדת המשנה.

מופיד מרעי: לדעתי, ואני אומר את זה גם לגורמי התכנון, למיכל ומשרד הפנים, וועדת המשנה צריכה לקחת לא רק את התוכניות המפורטות, אלא את כל התוכניות המפורטות הקיימות באזור.

מופיד מרעי: ראדי נמצא שם ויודע להיות נציג, אני בטוח שאתה מתכוון שהוא חייב להיות כי הוא יודע לייצג אתכם נאמנה איפה שהוא נמצא.

מופיד מרעי: כל הדיונים יכולים להיות בוועדת המשנה הזאת, אתה צודק.

יאסר גדבאן: מופיד, מה התפקיד של הוועדה הזו?

יאסר גדבאן: אנחנו הוספנו וועדה בתוך וועדה, רצינו וועדת אחרת והכניסו לנו את הדבר הזה.

מופיד מרעי: נכון, רצינו וועדה ייחודית.

יאסר גדבאן: רצינו משהו ספציפי לעדה הדרוזית כדי לקדם את התוכניות.

יאסר גדבאן: הלכו ועשו מישמש, ובסוף נתנו 2,000,000 שקלים ככה וככה.

יאסר גדבאן: מי יודע מכל העדה הדרוזית מה נעשה בדבר הזה?

יאסר גדבאן: אני רק עכשיו שומע מראדי - - -

מופיד מרעי: עוד לא עשו.

מופיד מרעי: היה דיון אחד בו דנו על שלוש תוכניות של מתחמים קטנים בחורפיש, עודכנתי בזמן אמת.

מופיד מרעי: זה הדיון היחיד שהיה בוועדות המשנה.

יאסר גדבאן: אבל בלי הדיונים האלה ראדי נמצא בוועדה המחוזית.

יאסר גדבאן: הוא נציג פורום ראשי הרשויות.

יאסר גדבאן: אני מדבר על הוועדה הזו שקמה, מה התפקיד שלה?

יאסר גדבאן: עוד משרה?

מופיד מרעי: אני מבין אותך, אותם בעלי תפקידים שנמצאים שם.

יאסר גדבאן: זה לא בסדר.

מופיד מרעי: אני מסכים איתך.

מופיד מרעי: אני בטוח שאתה לא מנסה לשכנע אותי כי אני ואתה משוכנעים.

מופיד מרעי: כשביקשנו וועדה ייחודית שתפתור את כל הבעיות של היישובים הדרוזים והצ'רקסים בדומה לחריש והוועדה שהולכים להקים ברמת הגולן, זה מה שביקשנו.

מופיד מרעי: בסוף בהחלטת הממשלה, לצערי הוחלט על שתי וועדות.

מופיד מרעי: עכשיו אנחנו צריכים לחיות עם זה עד שנוכל לשנות את החלטת הממשלה.

מופיד מרעי: שינוי החלטת הממשלה זה לא בחצר שלכם, זה בחצר שלנו, אנחנו צריכים להשפיע על זה.

מופיד מרעי: נכון לעכשיו יש וועדת משנה גם במחוז חיפה שעוד לא התכנסה.

יאסר גדבאן: תביא לי ראש רשות אחד שמכיר את הוועדה הזו.

יאסר גדבאן: תביא לי ראש רשות אחד שיודע מי בוועדה.

יאסר גדבאן: מה זה?

מופיד מרעי: הנציג של ראשי הרשויות זה ראדי, ופה אומרים לך שהיה דיון אחד.

מופיד מרעי: זה לא מספיק, אתה צודק.

יאסר גדבאן: ראדי נציג הפורום בתוך הוועדה המחוזית והוא הראשון שנכנס.

יאסר גדבאן: בלי שום קשר לראדי, הקימו וועדת משנה.

יאסר גדבאן: מה זה וועדת המשנה?

יאסר גדבאן: מי נמצא בה?

יאסר גדבאן: מה התפקיד שלה?

מופיד מרעי: אני מבין אותך ואני אתן לך תשובה.

מופיד מרעי: הציגו את חברי וועדת המשנה.

מופיד מרעי: אתה צודק, אם אתה מכוון לזה שאפשר בוועדת המשנה לשים נציגים אחרים, כלומר ראדי נגם נמצא בוועדה המחוזית כנציג של ראשי הרשויות.

מופיד מרעי: אם לזה אתה מתכוון, אתה אומר שנשים נציג בוועדת משנה כדי שיהיו שניים ולא אחד.

יאסר גדבאן: אני לא רוצה עוד נציג, אני רוצה להבין מי זו וועדת המשנה.

יאסר גדבאן: אתה מכיר אותה?

מופיד מרעי: כן, זה הוצג כאן במליאה.

מופיד מרעי: ראדי יודע להציג אותה, הוא ישלח לכם את השמות של האחרים.

יאסר גדבאן: מה תפקיד הוועדה?

מופיד מרעי: התפקיד שלה הוא לקדם את התכנון ביישובים הדרוזים והצ'רקסים.

מופיד מרעי: האם הוועדה עושה את העבודה שלה?

מופיד מרעי: דיון אחד זה לא מספיק, אני מסכים איתך.

מופיד מרעי: אתה צודק, אנחנו לא מתווכחים.

יאסר גדבאן: אני לא רוצה שראדי יבוא לדיון בוועדה, אני רוצה שהוא יכין אותי במקום וועדת ההיגוי בה מביאים כל פעם מישהו אחר.

יאסר גדבאן: שיהיה לי נציג עם כוח שמכיר ויהיה בתוך וועדת ההיגוי.

יאסר גדבאן: איך אני אקדם את התוכניות?

יאסר גדבאן: עשיתי וועדות היגוי עד אין סוף.

יאסר גדבאן: במקום להתקדם אני חוזר אחורה.

מופיד מרעי: הוא צודק.

מופיד מרעי: אני מפנה את מיכל מריל לדיון שאני עשיתי איתה טרום איך מקימים את הוועדה הזאת.

מופיד מרעי: מיכל, לזה התכוונתי.

מופיד מרעי: ראשי הרשויות רוצים בסופו של דבר ארגון או גוף שייקח את התכנון, ייסע אליהם ויביא אותו לסיום.

מופיד מרעי: אין לנו את זה.

מופיד מרעי: גם וועדת המשנה לא מצליחה לספק כי רק שלשום היא קמה.

מופיד מרעי: הזמן עובר.

מופיד מרעי: אני לא רוצה לדבר מדם ליבי.

מופיד מרעי: בסופו של דבר, ביישובים הדרוזים יש פחות חתונות משנה לשנה כי אין לאנשים איפה לגור.

מופיד מרעי: אם אין לי מקום וביטחון של בית, למה לי להיכנס לעניין של חתונה?

מופיד מרעי: למה לצאת מהחברה למקום אחר?

מופיד מרעי: זה ממש גורם מפריע, התכנון וחוסר התכנון הוא אבן היסוד בהתקדמות של החברה.

מופיד מרעי: אנחנו חייבים להסיר את זה.

מופיד מרעי: אני כל הזמן חוזר ואומר, זה מה שאנחנו צריכים לעשות.

מופיד מרעי: זה לא מובן מאליו, אגב.

מופיד מרעי: אני שומע מה קורה בוועדות המשנה.

מופיד מרעי: זה לא מובן מאליו שבכנסת כל שבוע מנהל הוועדה מקיים שני דיונים בנושא הזה.

מופיד מרעי: אין עוד וועדות שדנות בנושא של פיתוח היישובים הדרוזים והצ'רקסים כמו שאנחנו עושים.

מופיד מרעי: אם אני טועה, תגיד לי.

מופיד מרעי: כל זה כדי לעזור ולסייע.

מופיד מרעי: טוב שאתם משתתפים, ראשי הרשויות, זה בסוף מיועד לכם.

מופיד מרעי: לשאלה שלך, צריך לא לעשות כלום עד שלא נקבל כסף.

מופיד מרעי: אם לא נקום ונגיד עכשיו, ושתצא מפה קריאה בצורה מאוד חריפה למשרד האוצר לפתור את הבעיה.

מופיד מרעי: כל פעם אומרים משהו אחר, זה בלבול מוח.

מופיד מרעי: במבחן התוצאה משרד האוצר לא העביר תקציבים.

מופיד מרעי: סיבות יש מפה עד להודעה חדשה.

מופיד מרעי: תודה רבה.

מופיד מרעי: יש עוד מישהו שרוצה להתייחס לפני שאני מתכנס לסיכום?

אמין אבו חייה: ברשות

אמין אבו חייה: כם אני אגיד עוד משהו.

אמין אבו חייה: שאלת לגבי גרעיני היישובים ומיכל לא ענתה.

אמין אבו חייה: בהחלטה חדשה 716 בתקציב שנתנו למפ"י ייעדנו תקציב לגרעיני היישובים לרישום כולל בטאבו.

אמין אבו חייה: אומנם התקציב לא יספיק לכולם, אנחנו תכננו שייתן מענה ל-15 גושים, כלומר 15 גושים יקבלו מענה במהלך ההחלטה הזו לרישום טאבו.

אמין אבו חייה: זה יכול לפתור את הבעיה שציינת לגבי העניין הזה.

מופיד מרעי: שלא נבלבל את הציבור, אני יודע שיש אנשים שצופים בנו.

מופיד מרעי: חלק מהדיון משודר בשידור ישיר, אבל גם ברשתות החברתיות.

מופיד מרעי: אני התכוונתי תכנונית.

מופיד מרעי: אתה אומר רישום בטאבו, התקציב של רישום בטאבו יבוא אחרי שהתוכנית של גרעין הכפר מופקדת ומאושרת.

מופיד מרעי: זה סיפור לא פשוט.

מופיד מרעי: יש אנשים שבנו בכבישים.

מופיד מרעי: ב-959 תוקצבו היישובים בתקציב הסרת חסמים.

מופיד מרעי: זו המצאה של יושב ראש הפורום שאמר תנו לנו כסף לעשות הסרת חסמים כדי שנוכל להזיז את הדרכים שלנו.

מופיד מרעי: זה חסמי פיתוח, לא חסמי תכנון.

מופיד מרעי: אני מדבר כרגע על תכנון.

מופיד מרעי: אני מציע לקחת את התקציב הזה, לבדוק איפה עומדים.

מופיד מרעי: הייתה הצעה בזמנו להגיד שאנחנו עושים את הכול כמו שזה, ואז באמת מאשרים את התוכנית ואפשר לבוא ולרשום בטאבו את המצב הקיים כדי שמהתוכנית ומהרישום בטאבו יהיה אפשר להוציא היתר בנייה.

מופיד מרעי: זה מורכב, לא פשוט, אבל גם המצבים הכי מורכבים יכולים להתקדם.

מופיד מרעי: אני קורא למשרד השיכון, משרד הפנים וועדות התכנון והבנייה למצוא את הנוסחה המתאימה לסיום התכנון במרכזי הכפרים.

ראדי נגם: אולי אני אשפוך קצת אור על הנושא הזה.

ראדי נגם: מרכז היישוב הסטטוטורי שאין לו גוש וחלקה אבל כן חלים עליהם תוכניות מתאר מקומיות ותנאים של תוכנית מתאר מאושרת, הבעיה היא שאין גוש וחלקה בבית ג'אן.

ראדי נגם: אנחנו כבר עשינו פיילוט במרכז מיפוי ישראל, יש לנו חמישה גושים ומתחילים להתקדם.

ראדי נגם: אתה מתכוון איפה שהיו תוכניות מתאר מאושרות, אבל מתוקף שנים, זה ארך 30-40 שנים לאחר אישור התוכנית.

ראדי נגם: יש שינויים ואת זה צריך לתקצב ולעשות למצב הקיים.

מופיד מרעי: וזה עולה עם התכנון.

מופיד מרעי: הבעיה היא שגרעיני הכפר או מרכזי היישובים לא מאושרים תכנונית.

מופיד מרעי: יש שם בתים שנבנו והם אמורים להיות מאושרים.

מופיד מרעי: הם עולים בקנה אחד עם התכנון העתידי.

מופיד מרעי: הם לא יכולים לקבל חשמל.

מופיד מרעי: יש את זה כמעט בכל היישובים.

אמין אבו חייה: בדיוק מה שראדי אומר, גרעיני היישובים כחלקה אחת.

אמין אבו חייה: בזמנו כשעשו מיפוי לגרעיני היישובים, עשו קו כחול קטן ואמרו שכולם זה חלקה אחת.

אמין אבו חייה: הבעלויות הן לפי הסכמות בין בעלים.

אמין אבו חייה: אותן חלקות חולקו לגושים, ואנחנו עושים להם הסדר ללא קשר לתכנון שאתה מתכוון אליו.

אמין אבו חייה: אתה מתכוון לתכנון לגרעין היישוב או למרחב הוותיק של היישוב, לא לגרעין של אותה חלקה.

מופיד מרעי: לא למרקם החברתי אלא התכנוני.

אמין אבו חייה: למרקם הפיזי, שיקום שכונות, אנחנו עושים שם הסדר מול מפ"י ולכן תוקצבו בדיוק לעניין הזה על פי הסכמים בין בעלים.

אמין אבו חייה: הבעלים יודע מה החלק שלו, זה מה שיירשם.

ראדי נגם: הנושא שצריך לבוא לידי פתרון הוא הנושא של פתרונות קצה.

ראדי נגם: תשמע, נדמה לי שבנינג'ה ישראל יש שישה מסלולים, אבל אצלנו יש שבע.

ראדי נגם: למה אני אומר את זה?

ראדי נגם: אנחנו צריכים להתמודד עם רשות הניקוז, רשות הנחלים, רשות העתיקות, רשות הטבע והגנים, איכות הסביבה ו - -.

ראדי נגם: בתוך היישוב, איפה שחלה התוכנית, אני מחויב לתת פתרון, אין לי בעיה.

ראדי נגם: מעבר לקו הכחול, שיהיה בהצלחה לרשויות האלה שיתנו לי פתרונות קצה, לא אני.

ראדי נגם: זה מעכב תכנון.

מופיד מרעי: לכן חשוב מאוד התכנון האזורי.

מופיד מרעי: ראדי, כשדיברנו על התכנון האזורי, הוא מחבר פתרונות קצה לכולם.

מופיד מרעי: שלא נחזור על הבעיה של קו הביוב שתוקע מספר יישובים כי לא היה פתרון לקו ביוב.

מופיד מרעי: אגב, העלו את הנושא הזה, העליתי את זה כדי שיבדקו איפה התוכנית של קו הביוב שיורד מתפן.

מופיד מרעי: בזמנו זה היה בתחום השיפוט של אבו סנאן וזה זז צפונה.

מופיד מרעי: מצאו פתרון, אבל בינתיים עדיין תקועים ולא יכולים לקבל היתר בנייה כי אין פתרון תברואתי.

מופיד מרעי: ברגע שסיימו את זה, צריך להאיץ את התוכנית.

מופיד מרעי: שימו את זה בוועדה המחוזית, תבדקי עם אורי כי בסוף השבוע העברת לו את כל החומר.

מופיד מרעי: שיבדוק מה קורה שם.

מופיד מרעי: תתנו בינתיים אישור זמני לשכונות כדי שיתחילו לבנות.

מופיד מרעי: תנו אופציה לקבל היתר.

מופיד מרעי: הכל על פי התוכנית.

מופיד מרעי: מה שנשאר זה רק פתרון הקצה.

מופיד מרעי: שאנשים יתחילו לבנות.

מופיד מרעי: ההיתר הסופי יתקבל ברגע שהתוכנית תיגמר, אבל לפחות תאיצו את התוכנית.

מופיד מרעי: זו עוד נקודה.

מופיד מרעי: ראדי, אתה צודק, התכנון האזורי הוא חלק מהחסמים שצריך להוריד.

מופיד מרעי: תשתיות, כבישים, מתקנים אזוריים.

מופיד מרעי: בזמנו חשבנו על אצטדיון אזורי של חורפיש, בית ג'אן ופקיעין.

מופיד מרעי: אצטדיון, לא מגרש משחקים.

מופיד מרעי: אל תזניחו את המחשבות האלה.

מופיד מרעי: חברים, הוועדה מודה לכל מי שהשתתף בדיון, גם למיכל, לראדי, לרשות לפיתוח הגליל והיישובים הדרוזים, לנציג משרד הבינוי אמין ולכל מי שהשתתף.

מופיד מרעי: אנחנו מאחלים מזל טוב למנהלת מחוז הצפון במשרד הפנים בתפקיד שלה.

מופיד מרעי: מזל טוב לאמין, תזכה להרבה ימים איכותיים, ימים של עשייה ונתינה.

מופיד מרעי: אתה נמצא במקום שצריך לתת לעשות.

מופיד מרעי: לפני שאני נכנס לסיכום, אנחנו בשלושת הימים האחרונים היינו בתקשורת לא מעט.

מופיד מרעי: גם אני הייתי בתקשורת אחרי החשיפה של השם שם סגן אלוף מחמוד חיר אל-דין, תושב חורפיש.

מופיד מרעי: אני מכיר אותו אישית כמובן.

מופיד מרעי: לא ניכנס כאן לפרטי ההיכרות האישית, על חלק מזה דיברתי בתקשורת.

מופיד מרעי: רק מילה אחת על האיש.

מופיד מרעי: מחמוד, זכרונו לברכה, לא היה רק לוחם אמיץ וגיבור.

מופיד מרעי: חלק מהאנשים ידעו איפה הוא וחלק ידעו פחות או יותר מה הוא עושה, אבל אף אחד לא ידע איך ומה הוא עושה.

מופיד מרעי: סיפור הגבורה שלו, כשאתה מסתכל על האירוע עצמו ועל ההתנהלות שלו, אתה מבין את העוצמות של הצד האנושי שיש לאיש.

מופיד מרעי: הוא היה איש של אנשים, איש שהוביל בתנועת הנוער אחריי, קשוב לנוער.

מופיד מרעי: אין ספור פעמים ישבנו יחד גם כראש רשות, גם כחבר וגם כקולגה, על עתיד הנוער והצעירים, לאן אנחנו רוצים להגיע.

מופיד מרעי: אתה רואה שמעבר לנועזות שיש, יש לאיש גם את האנושיות שלו.

מופיד מרעי: הוא הקריב את החיים שלו כדי להציל את החברים שלו.

מופיד מרעי: זו האנושיות במעלה הכי גבוהה שיכולה להיות.

מופיד מרעי: אני לא בטוח שהרבה אנשים יכולים להגיע למעלה של האיש הזה.

מופיד מרעי: אנחנו נזכור אותו, נחנך את בנינו ואת הדורות הבאים על הערכים שהוא מנחיל לנו.

מופיד מרעי: הוועדה שמעה את התהליך של אישור התוכניות המפורטות ושמעה שלוקח לו הרבה זמן.

מופיד מרעי: דיברנו על זה יחד עם מיכל ויחד עם שרת הפנים, אני לא רוצה לחזור על זה.

מופיד מרעי: בשביל זה עלה הרעיון להקים גוף.

מופיד מרעי: איך פעם אמרתי למיכל?

מופיד מרעי: תקראי לו בוזגלו, בסדר?

מופיד מרעי: אבל שהגוף הזה ייקח את עניין התכנון ביישובים הדרוזים ממקום X למקום Y. אי אפשר, היא לא יכולה לעשות את זה לבד.

מופיד מרעי: בדיון הבא נשמע את משרד השיכון, אי אפשר לעשות את זה לבד.

מופיד מרעי: צריך לקדם את זה.

מופיד מרעי: חלק מראשי הרשויות כבר אומרים לי שהם לא יכולים יותר להופיע ולהגיד שכואב להם.

מופיד מרעי: דיי, הגיע הזמן שתשמעו אותנו.

מופיד מרעי: אני אומר לכל משרדי הממשלה ומבקש שזה יגיע לכולם בסיכום, לעשות את הכל.

מופיד מרעי: אני לא אוותר, אני אמשיך לעשות דיונים.

מופיד מרעי: יבואו, לא יבואו, אני אשלח מכתבים, אני איפגש עם השרים עד שאנחנו נגיע ליעד.

מופיד מרעי: חשוב מאוד שתדעו את זה.

מופיד מרעי: אני לא מוותר לאף אחד, גם לא לעצמי, בטח ובטח לא לכם.

מופיד מרעי: כל נושא התקציב, אני מבקש שייצא מסמך מסודר למשרד האוצר.

מופיד מרעי: אי אפשר להמשיך לסבול את ההתנהלות של משרד האוצר בוועדה.

מופיד מרעי: חוסר ההתייחסות של משרד האוצר לפיתוח היישובים הדרוזים והצ'רקסים, והם יכולים להגיד מה שהם רוצים.

מופיד מרעי: אני לא רוצה להכניס פוליטיקה לדיון הזה כי אנחנו מדברים על דיון מקצועי, דיון שעניינו פיתוח היישובים הדרוזים והצ'רקסים.

מופיד מרעי: אם זה הדיון וזאת הוועדה, בבקשה שהאוצר יבוא לפה, ישים את הדברים על השולחן וייתן תשובות.

מופיד מרעי: לפני שבוע עשינו דיון ונציגי האוצר בלבלו אותנו.

מופיד מרעי: את היית פה, נכון?

מופיד מרעי: יצאנו מפה מבולבלים, לא יודעים כמה כסף עבר.

מופיד מרעי: ראשי הרשויות אומרים שלא עבר כלום, האוצר מנסה להגיד לנו מה עבר ומה לא עבר.

מופיד מרעי: חברים, מספיק, לא עשו אותנו באצבע.

מופיד מרעי: אני מבקש לקבל את פירוט כל התכנון המפורט שהוצג כאן על ידי מיכל.

מופיד מרעי: אני מבקש לקיים דיון בנושא תמ"א בתי עלמין ביישובים הדרוזים.

מופיד מרעי: תכנונית, אני מציע שמשרד הפנים יוביל את זה.

מופיד מרעי: זה לא תקציב, לא צריך לתת לזה הרבה תקציב כדי לדעת איך מתקדמים.

מופיד מרעי: דווקא עכשיו באישורי התוכניות הכוללניות שקיימות, כי זה חלק מהתוכנית הכוללנית.

מופיד מרעי: כמו שאמרתי קודם, אני מבקש תמונת מצב לתכנון בתוך גרעיני היישובים.

מופיד מרעי: תמונת המצב אומרת מה המצב, האם יש תוכנית או לא, האם מתוקצב תכנון.

מופיד מרעי: אף אחד לא יכול להגיד לי עכשיו כמה עולה תוכנית כזאת.

מופיד מרעי: אני לא רוצה לנקוט במספרים, אבל לעמוס לקח 6-7 שנים להציג תוכנית מסוימת לוועדה המרחבית או המקומית מעלה הגליל וחורפיש.

מופיד מרעי: בסוף היא גם לא יושמה.

מופיד מרעי: גם משלמים כסף, גם אין תכנון וגם אף אחד לא נהנה מזה.

מופיד מרעי: אנחנו שוכחים כאילו גרעין הכפר פסטורלי ולכולם יש היתרים, לא.

מופיד מרעי: כתוצאה מתכנון עקום בזמנו, הכביש חוצה את הבית של השכן שלי, ויש לו היתר וחיבור חשמל מסודר.

מופיד מרעי: יש שם כביש שחוצה לו את הבית בין הקיר הצפוני לקיר הדרומי.

מופיד מרעי: אני לא יודע איך מגיעים לזה.

מיכל מריל: צריך לתקצב תוכניות הסדרה.

מופיד מרעי: אני מבקש להציג לנו בדיון הקרוב בנושא התוכניות המפורטות תוכניות הסדרה לכל גרעיני הכפרים.

מיכל מריל: מה זאת אומרת?

מיכל מריל: מי יציג?

מיכל מריל: צריך תקציבים לזה.

מופיד מרעי: מיכל, הגוף התכנוני, אנחנו צריכים הסדרה ל-10-20 יישובים.

מופיד מרעי: תחשבו, אני לא יודע לחשב את זה תקציבית.

מופיד מרעי: כמה עולה לפי דונם?

מופיד מרעי: אני לא יודע איך מסדירים את זה, אתם יותר חכמים מאתנו, יותר מקצועיים.

מופיד מרעי: תציגו את ההצעה ואז אני אלך לאוצר ואבקש ממנו שייתן לי עוד תקציב כדי להסדיר את גרעיני הכפר.

מופיד מרעי: אנחנו מביאים ברכה לגרעיני הכפר.

מופיד מרעי: בנוסף לזה, אני מסכם שהוועדה מבקשת לקבל גם את התוכניות הכוללניות שהצגתם כאן.

מופיד מרעי: זה דיון אחד וזה לא הדיון האחרון בנושא התוכניות המפורטות.

מופיד מרעי: כמו שאמרתי קודם, נמשיך להיות על זה כל הזמן.

מופיד מרעי: נהפוך כל אבן כדי שנוכל להתקדם.

מופיד מרעי: הדיון הבא ייקבע על ידי מנהל הוועדה בהתאם ללוחות הזמנים ולמגבלות של וועדות המשנה.

מופיד מרעי: בזה אנחנו מסיימים.

מופיד מרעי: אני מודה לכולם, הישיבה נעולה.